** ОБЩИНСКИ СЪВЕТ-ГУРКОВО**

 гр. Гурково 6199, обл. Ст. Загора, бул. “Княз Ал. Батенберг” 3

 ПРЕДСЕДАТЕЛ ОбС тел.: 04331/ 22-60, 0876999989

 ФАКС 04331/ 2884, e-mail: obs\_gurkovo@mail.bg

**О Т Ч Е Т**

**МАНДАТ 2019 - 2023 г.**

**за дейността на Общински съвет – Гурково и на неговите комисии**

**за периода 01.07.2022 г. – 31.12.2022 г.**

**Уважаеми колеги - общински съветници,**

**Уважаеми господин Кмет,**

**Уважаема госпожо Заместник – кмет,**

**Госпожи и господа,**

 Настоящият отчет е изготвен на основание чл. 27, ал. 6 от Закона за местното самоуправление и местната администрация и чл.15, ал.2 от Правилника за организация и дейността на Общински съвет – Гурково, неговите комисии и взаимодействието му с общинската администрация.

 Отчетът е отворен документ. По време на обсъжданията в постоянните комисии, както и на заседанието на Общинския съвет, могат да бъдат направени изменения и допълнения.

 Общински съвет - Гурково осъществява дейността си на основание изискванията на Закона за местното самоуправление и местната администрация,  Правилника  за  организацията  и дейността  на Общински съвет – Гурково, неговите комисии и взаимодействието му с общинската администрация и другите нормативни документи, свързани с управлението и развитието на Общината, с цел по-добро и своевременно решаване проблемите на хората, живеещи в населените места на нейната територия. Като орган на местното самоуправление Общинския съвет приема решения в рамките на своята компетентност при спазване изискванията на закона и съобразяване с интересите на гражданите на Общината.

 За периода 01.07.2022 г. – 31.12.2022 г. няма промени в състава на Общинския съвет.

 Общинският съвет за отчетния период от 01.07.2022 г. до 31.12.2022 г. проведе общо **5**  заседания – **4** редовни и **1** извънредно.

 Заседанията на Общински съвет – Гурково и постоянните комисии към него се провеждаха в заседателната зала на Общинския съвет, находяща се в Младежки дом, пл. „Генчо Къргов“ в гр. Гурково.

Работата на Общинския съвет се осъществява съгласно предварително приетите план и график за провеждане на заседанията, като нито едно от проведените заседания не е отложено поради липса на кворум или други организационни причини. Правилото за провеждане на заседанията през последната десетдневка от месеца ги правят предвидими и осигурява възможност на гражданите да участват в работата на съвета.

 За датите на заседанията на ОбС – Гурково и неговите комисии, както и за проекто-дневния ред гражданите на Община Гурково се уведомяват чрез Интернет - страницата на Общината ([https://gurkovo.bg](https://gurkovo.bg/)), от обява на информационното табло в сградата на общинската администрация и обяви, поставени на видни места в град Гурково и съставните населени места.

 Присъствието в заседанията на общинските съветници е редовно. Отсъствията от заседанията са по уважителни причини /служебна ангажираност, заболяване, отсъствие от страната и други/.

 В периода 01.07.2022 г. – 31.12.2022 г. в деловодството на Общински съвет са постъпили от граждани **2** жалби и **1** възражение. Те са внесени и до Кмета на Общината.

В дневния ред на заседанията се включва точка ”Изказвания, питания, становища и предложения на граждани” в която гражданите могат да отправят своите въпроси, ако предварително писмено са заявили това.

По тази точка за посочения период няма разгледани материали

**На заседания на Общинския съвет в Точка „Разни“:**

**1.Председателят на съвета Гочо Гочев информира за**: сключени договори на основание Решения на Общински съвет; жалба с вх. № ОС – 137/13.07.2022 г. от жители на с.Паничерево, живеещи на улиците „Байкал“ и „Бистрица“ за премахване на железните стълбове и ел.проводите за високо напрежение от имотите им и от намиращата се в близост спортна площадка; получено копие с вх. № ОС - 181/07.09.2022 г. на Доклад ДИД5 - СЗ - 9 /28.07.2022 г. и заключение към него, съставени при финансова инспекция на Община Гурково от Агенцията за държавна финансова инспекция; за готовността на СУ „Христо Смирненски“ гр. Гурково за учебната 2022/2023 г.; питане към Кмета на Общината относно регистрирането на водовземните съоръжения; протест и предложение от прокурор при Окръжна прокуратура – Стара Загора; заповед № АП-07-ЗД -41/06.12.2022 г.на Областния управител на област Стара Загора относно състава и задачите на Областния съвет за намаляване риска от бедствия.

**2.Кметът на Община Гурково Мариан Цонев** информира за: предстоящото „Био - рали“ 2022 г.;проблеми, свързани с дружество „Аскент – фиш“ ООД и съдебно дело относно заплащане на проекти; благодарност за участието в Био-рали Гурково; призив за спокойно провеждане на изборите; включване в инициативата на БТВ „Да изчистим България заедно“; подписан договор с Министерството на регионалното развитие и благоустройството; изказване по случай Коледните и Новогодишните празници.

 **3.Секретарят на Община Гурково** информира за снабдяването на населението с дърва за огрев.

От административните актове на Кмета на Общината се представят в ОбС – Гурково копия на договори и анекси към тях, издадени в изпълнение на решения, приети от Общински съвет, касаещи разпореждане и управление на общинската собственост.

**І.** Приети са 77решения по внесени материали както следва:

- Председател на ОбС - 6 предложения;

- Зам.- председател на ОбС - Гурково - 3 предложения;

 - Председател на постоянна комисия - 2 предложения;

 - Председател на група - 2 предложения;

 - Общински съветник – 1 предложение;

 - Кмет на Община – 59 – (57 предложения, 1 доклад и 1 информация);

 - Зам.-кмет на Община – 4 предложения.

**1*.*** Неприети предложения – няма.

**2.**За отчетния период от Областния управител на Област Стара Загора e върнато за ново обсъждане Решение № 452 / 28.10.2023 г. на ОбС - Гурково **-** отдаване под наем на част от недвижим имот – публична общинска собственост, след провеждане на публичен търг с явно наддаване.С Решение № 463/25.11.2022 г. на ОбС – Гурково бе изменено върнатото решение съобразно законовите изисквания.

 **3.** Отложени за разглеждане от Общинския съвет предложения – 3 бр.:

 - Предложение с вносител Кмет на Община с вх. № ОС – 158/19.07.2022 г. – отпускане на еднократна финансова помощ на нуждаещ се гражданин от Община Гурково. С уведомително писмо с вх. № ОС – 158/27.10.2022 г. на Кмета на Община Гурково предложението се оттегля;

- Предложение с вносител Кмет на Община Гурково с вх. № ОС – 172/05.09.2022 г. – приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Гурково. Предложението бе изменено и допълнено с Предложение с вх. № ОС 172 # 1 /27.10.2022 г. и бе прието Решение 454/28.10.2022 г. на ОбС – Гурково.

- Предложение с вносител Кмет на Община Гурково с вх. № ОС – 233 / 16.11.2022 г. - информация за събраните средства и извършени разходи от целеви приходи към 31.10.2022 г.: туристически данък; такса за отглеждане на кучета; от глоби и санкции във връзка с нарушения на територията на общината. Мерки за повишаване на събираемостта. Предложението бе променено в частта за информацията с допълнение с вх. № ОС – 233 # 1/ 09.12.2022 г. и бе прието Решение 474/16.12.2022 г. на ОбС – Гурково.

 **4.** С уведомление с вх.№ ОС вх.№ ОС -187/ 12.09.2022 г. Кметът на Общината оттегля предложение К-2656 / 07.09.2022 г., (наш вх. № ОС – 178/07.09.2022 г.) като отправя искане вместо него да бъде разгледано предложение изх.№ К-2724/12.09.2022 г. (наш вх. № ОС-186/12.09.2022 г.) - вземане на решение за сключване на предварителен договор за промяна на границите на съседни урегулирани поземлени имоти, на основание чл. 15, ал.3 във връзка с ал.5 от ЗУТ за УПИ I и УПИ II в кв. 54 по ПР на с.Конаре, община Гурково.

5**.** Процедури на оспорване на решения на ОбС – Гурково от Кмета на Общината – няма.

**ІІ.** Взетите решения на заседанията на Общинския съвет през отчетния период са отразени в следната таблица, разпределени по теми и адреси:

|  |
| --- |
| **ИНФОРМАЦИЯ****ЗА ВЗЕТИТЕ РЕШЕНИЯ ОТ ОБЩИНСКИ СЪВЕТ – ГУРКОВО****ЗА ПЕРИОДА 01.07.2022 г. – 31.12.2022 г.**  |
| **1.** | **Решения, които въвеждат в действие програми, стратегии, планове, правилници и наредби на Общинския съвет.** |
|  | ***Приемане на нови наредби, програми, стратегии, планове, правилници и правила – 3 бр:**** Годишна програма за развитие на читалищната дейност в община

Гурково за 2023 година;* Календарен график за провеждане заседания на Общински съвет –

Гурково през 2023 година;* Тематичен план за дейността на Общински съвет – Гурково за 2023 г.
 |
| 1.2 | ***Актуализация на съществуващите стратегии, програми, правилници, наредби, планове правила - 1 бр.******:***- Наредба за изменение и допълнение на Наредбата за определянето и администрирането на местните такси и цени на услуги на територията на Община Гурково.   |
| **2.** | ***Решения, свързани с бюджета и финансите на общината 22 бр.:**** - информация за текущото изпълнение на бюджета на Община Гурково за първото шестмесечие на 2022 година;
* - одобряване разходи за командировки;

**- д**оклад за изпълнение на Бюджета на Община Гурково към 31 декември 2021 г.;- актуализация на разчета за финансиране на капиталовите разходи на Община Гурково за 2022 г. **(3 бр.);**- определяне на средства за поевтиняване на храната на обяд в училищата на територията на Община Гурково за учебната 2022/3023 г.;**-** определяне допълнително възнаграждение на Кмета на Община Гурково за постигнати резултати **(3 бр.)**;- определяне допълнително възнаграждение на Председателя на ОбС – Гурково за постигнати резултати **(3 бр.)**;- определяне на допълнителни възнаграждения на кметовете на кметства в Община Гурково за постигнати резултати **(3 бр.)**;- изразходване на средствата, предоставени на Община Гурково, съгласно Постановление на Министерски съвет № 326 от 12 октомври 2021 г.; - одобряване на прогнозния проектобюджет за 2023 година и актуализираната бюджетна прогноза за 2024 и 2025 година на община Гурково;- отпускане на временен безлихвен заем от бюджета на община Гурково в Сметка за европейски средства /СЕС/ ( **2 бр.);**- разходване на месечните обезпечения и отчисления по чл. 60, ал. 2, т. 1 и 2 и чл. 64, ал. 1 от Закона за управление на отпадъците (ЗУО), съгласно разпоредбите на § 60, ал. 2 от Преходни и заключителни разпоредби на Закона за изменение и допълнение на Данъчно-осигурителния процесуален кодекс, приети със Закон за изменение на Закона за корпоративното подоходно облагане. |
| **3.** | ***Решения на Общински съвет, свързани с разпореждане и управление на общинската собственост – 15 бр.:***- учредяване право на пристрояване на тераса на първи жилищен етаж от сграда гр. Гурково, общ. Гурково ( **2 бр.);** - разпореждане с поземлен имот – частна общинска собственост – продажба на ПИ ***(3 бр.);***- учредяване възмездно право на строеж, за жилищно строителство, върху недвижим имот – частна общинска собственост;- предоставяне ползването на пасища, мери и ливади за индивидуално ползване; - приемане на дарение на ПИ с проектен идентификатор 38203.501.795 по КККР на с.Конаре, общ.Гурково; - разпореждане с поземлен имот - частна общинска собственост - предоставяне под наем на поземлен имот; - отдаване под наем на част от недвижим имот - публична общинска собственост;- разпореждане с поземлен имот - публична общинска собственост – предоставяне под наем на част от поземлен имот; - предоставяне ползването на имоти - полски пътища, които попадат в масивите за ползване по процедурата на чл.37в, ал.16 от Закона за собствеността и ползването на земеделските земи;- изменение и допълнение на Решение № 438/16.09.2022 г. по Протокол № 35 на Общински съвет – Гурково;- изменение и допълнение на Решение № 448/28.10.2022г. по Протокол № 36 на ОбС – Гурково;- изменение на решение № 452 от 28.10.2022 г. по Протокол № 36 на Общински съвет – Гурково. |
| **4**. | ***Решения, свързани с подробни устройствени планове, изменение на общия успройствен план, уреждане на регулационни отношения - 11 бр.:*** - уреждане на регулационни отношения ***(4 бр.);*** - одобряване на ПУП – ПП /парцеларен план за елементите на техническата инфраструктура/ ***(2 бр.);***-разрешение за изработване на проект за ПУП – ПЗ /план за застрояване/ за ПИ ***(3 бр.);***-одобряване на Изменение на действащия ОУП /общ устройствен план/ на Община Гурково в частта му за ПИ; - разрешение за Изменение на ОУП /общ устройствен план/ на Община Гурково в частта му за ПИ. |
| **5.** | ***Решения,свързани с приемане на доклади, отчети и информации - 14 бр.*** |
| **5.1** | ***Доклади - 2 бр.***- доклад за изпълнение на Бюджета на Община Гурково към 31 декември 2021 г.- доклад за изпълнение на Общия устройствен план на община Гурково /ОУПО/ |
| **5.2** | ***Отчети - 3 бр.:***-отчет за изпълнение на Решенията на Общински съвет – Гурково за периода 01.01.2022 г. –30.06.2022 г.;-отчет за дейността на Общински съвет – Гурково и на неговите комисии за периода 01.01.2022 г. – 30.06.2022 г.; -отчет за участието на представител на Община Гурково в Общото събрание на Аскент фиш ООД. |
| **5.3** | ***Информации – 9 бр.:***-информация за текущото изпълнение на бюджета на Община Гурково за първото шестмесечие на 2022 година;- информация за извършените дейности за предпазване на хората и животните от паразити, третиране на улични и тревни площи, детски площадки и паркове;-информация за състоянието на безработицата в Община Гурково към 01.09. 2022 г. Обхват и насоченост на програмите за временна трудова заетост към м. 01.09. 2022 г.;- информация за подготовката за учебната 2022/2023 г., проблеми и мерки за задържането на учениците и децата в училищата и детските заведения в Община Гурково;-информация за изпълнението на Наредбата за управлението, стопанисването и вътрешния ред на гробищните паркове на територията на община Гурково към 30.10. 2022 г.;- информация за постъпилите приходи и извършени разходи от Такса битови отпадъци за сметосъбиране, сметоизвозване, разходи за поддръжка чистотата на населените места към 31.10.2022 г.;- информация за събраните средства и извършени разходи от целеви приходи към 31.10.2022 г.: туристически данък; такса за отглеждане на кучета; от глоби и санкции във връзка с нарушения на територията на общината. Мерки за повишаване на събираемостта;**-** информация за изпълнение на обектите от Инвестиционната програма на Община Гурково към 30.09.2022 г. и начина на  осъществяване на контрола върху фирмите, изпълнители на обществените поръчки;- информация за подготовката на община Гурково за работа при зимни условия, степента на готовност относно поддържане на общинската пътна мрежа при зимни условия през зимен сезон 2022/2023 год. |
| **6.** | ***Решения, свързани с кандидатстване по програми - 1 бр****.:*- кандидатстване на Община Гурково за директно предоставяне на безвъзмездна финансова помощ по Програмата за храни и основно материално подпомагане 2021-2027, процедура BG05SFPR003-1.001–„Топъл обяд“. |
| **7.** | ***Решения в сферата на образованието и културата - 4 бр.*****-** присъждане на награда на Община Гурково;- включване на СУ „Христо Смирненски“ град Гурково в актуализирания списък на средищните училища за учебната 2022/2023 година;- даване разрешение за функциониране на три самостоятелни маломерни паралелки в Основно училище „Св.Св.Кирил и Методий” с. Паничерево, общ.Гурково за учебната 2022 / 2023 г.;- утвърждаване на две самостоятелни маломерни паралелки в Средно училище „Христо Смирненски” гр. Гурково, за учебната 2022 / 2023 г. |
| **8.** | ***Решения, свързани с избор на представители – 2 бр.***- определяне на представител на Община Гурково в Асоциация по ВиК – Стара Загора и определяне на позиция и мандат за гласуване на представителя на Община Гурково на извънредното заседание на Общото събрание на Асоциация по ВиК на обособената територия, обслужвана от „ВиК“ЕООД - Стара Загора ***(2 бр.);*** |
| **9.** | ***Други решения :***- провеждане на извънредно заседание на Общото събрание на АСКЕНТ ФИШ ООД;- вземане на решение за сключване на предварителен договор за промяна на границите на съседни урегулирани поземлени имоти, на основание чл. 15, ал.3 във връзка с ал.5 от ЗУТ за УПИ I и УПИ II в кв. 54 по ПР на с.Конаре, община Гурково;- промяна в състава на Съвета по въпросите на социалните услуги. - даване на съгласие на В и К – Стара Загора за откриване и реализиране на процедура за издаване на разрешително за водовземане от подземни води за питейно битово водоснабдяване на гр. Гурково, общ. Гурково. |

Съгласно чл.22, ал.1 от ЗМСМА, актовете на Общинския съвет се изпращат на Кмета на Общината и на Областния управител в законовия 7-дневен срок от приемането им. Също така, приетите актове на Общинския съвет се изпращат и на Районна прокуратура - Казанлък в предвид на правомощията и по осъществяване на общ надзор за законосъобразност на административните актове.

 Предвидения ред, определен в Правилника за организацията и дейността на Общински съвет – Гурково, за докладване и разглеждане на внесените материали е спазен.

 Обновявана е официалната Интернет - страница на Община Гурково с актуална информация, което позволява на всички заинтересовани граждани да се информират своевременно за приетите от ОбС решения, наредби, програми и планове.

 Основната работа на Общинският съвет се извършва в постоянните комисии, на които присъстват и представители на Общинската администрация, които дават допълнителна информация по разглежданите предложения и отговарят на въпроси на общинските съветници. Становищата в комисиите се приемаха със съответното гласуване и с необходимото по закон мнозинство.

 Проведени са **5** съвместни заседания на Първа, Втора, Трета и Четвърта постоянни комисии, на които бяха приети **общо** **173** становища във връзка със заседанията на ОбС.

1. Първа ПК по бюджет, финанси, икономика, местно самоуправление и международно сътрудничество – **48** становища;

2. Втора ПК по устройство на територията, инфраструктура, обществен ред и нормативната уредба – **45** становища;

3. Трета ПК по образование, култура, социална политика, младежки

дейности, взаимодействие с гражданското общество и НПО – **37** становища;

 4. Четвърта ПК по управление на общинската собственост, екология, земеделие, здравеопазване, спорт и туризъм – **43** становища.

Постоянната специализирана комисия за противодействие на корупцията и за предотвратяване и установяване на конфликт на интереси по чл.72 от ЗПКОНПИ към Общински съвет – Гурково за отчетния период няма проведени заседания поради нейната специфика.

 На съвместно заседание на 25.07.2022 г. от членовете на постоянните комисии бяха отправени искания до заседанието на ОбС – Гурково, насрочено за 29.07.2022 г. да бъдат представени справка за застрахованите имоти в Община Гурково за периода 01.01.2022 г. до 30.06.2022 г. и набор от документи, съгласно чл.46 от Наредбата за реда за придобиване, управление и разпореждане с имоти и вещи – общинска собственост на Община Гурково, касаещи имот с идентификатор 18157.501.247 и имот с идентификатор 18157.501.241 по КККР на гр. Гурково. В ОбС – Гурково е получено писмо – отговор с вх.№ ОС – 163/28.07.2022 г. от Кмета на Общината.

 На съвместно заседание на 21.11.2022 г. от членовете на постоянните комисии бяха отправени искания за представяне до заседанието на ОбС – Гурково, насрочено за 25.11.2022 г. на справка в табличен вид, от която да са видни приходите от такса „битови отпадъци“ и разходите за „битови отпадъци“ за сметосъбиране, сметоизвозване и поддръжка на чистотата на населените места към 31.10.2022 г., както и да е посочена разликата (салдото) между тях. Справката е представена.

 - приемно – предавателения протокол с който е предоставена за ползване собствеността на Община Гурково - п**ретоварна станция за общински отпадъци – Гурково. Протокола не е** представен.

 На съвместно заседание на 12.12.2022 г. от членовете на постоянните комисии бяха отправени искания за представяне до заседанието на ОбС – Гурково, насрочено за 16.12.2022 г. :

 -договор №BG05FMOP001-5.001-0062-С01”3.1-Tопъл обяд в условията на пандемията от COVID-19 в община Гурково”, по Оперативна програма за храни и/или основно материално подпомагане от Фонда за европейско подпомагане на най – нуждаещите се лица, сключен между Община Гурково и Агенцията за социално подпомагане – гр.София;

 - договора между АСП и Община Гурково по Програма за храни и основно материално подпомагане, съфинансирана от Европейски социален фонд ПЛЮС;

 - договорите за спечелилите обществената поръчка за доставка на топъл обяд-кетъринг № Д - 78 от 09.12.2021 г. и №Д-89 от 24.11.2022 г.;

 - справка за плащанията по Договор №BG05FMOP001-5.001-0062-С01”3.1-Tопъл обяд в условията на пандемията от COVID-19 в община Гурково”, по Оперативна програма за храни и/или основно материално подпомагане от Фонда за европейско подпомагане на най – нуждаещите се лица, сключен между Община Гурково и Агенцията за социално подпомагане – гр.София;

 - справка за извършените разходи от доставчика за топлия обяд за м. октомври и м. ноември 2022 г., както и фактурите за това.

 В ОбС – Гурково е получено писмо – отговор с вх.№ ОС – 260/13.12.2022 г. от Кмета на Общината.

 През разглеждания отчетен период Общинският съвет – Гурково не е ответник по административни дела.

В Общински съвет - Гурково е получен протест вх. № ОС – 240/ 21.11.2022 г.

от Ю.Станева – прокурор при Окръжна прокуратура – Стара Загора против разпоредбата на чл.4, ал.1 т.4 и т.5 от Наредба за определянето и администрирането на местните такси и цени на услуги на територията на община Гурково. Посочените разпоредби са отменени с Наредбата за изменение и допълнение на Наредба за определянето и администрирането на местните такси и цени на услуги на територията на община Гурково приета с Решение № 454 / 28.10.2022 г. по Протокол № 36 на Общински съвет – Гурково.

 Също така, пак от прокурор Станева е получено предложение вх. № ОС – 241/21.11.2022 г. до ОбС – Гурково за допълване на Наредба за определянето и администрирането на местните такси и цени на услуги на територията на община Гурково, във връзка с несъответствие на Наредбата в чл.20, ал.4, т.1 с чл.71, ал.1, т.1 от Закона за местни данъци и такси. Изпратено е писмо изх. № 241/20.12.2022 г. на ОбС - Гурково до ОП – Стара Загора за предприетите действия за преодоляване на констатираното несъответствие.

В Общински съвет - Гурково е получено постановление с вх. № ОС – 270/

22.12.2022 г. от Гриша Мавров – заместник - прокурор при Окръжна прокуратура – Стара Загора за евентуално допуснато, при приемането от страна на Община Гурково на Наредба за определянето и администрирането на местните такси и цени на услуги на територията на община Гурково, на нарушение на чл.3, ал.5 и §1 т.7 от Закона за добавената стойност, вр. чл.7, ал.1 и чл.72 от Закона за местните данъци и такси. В тази връзка се изисква да се представят заверени копия от документи и становище от ОбС – Гурково, в което да се отговори изрично на зададени в постановлението въпроси - в срок до 20.01.2023 г.

За периода 01.07.2022 г. – 31.12.2022 г. общинските съветници са направили дарения с лични средства както следва:

1. На 30.08.2022 г. в гр. Гурково се сключи договор за дарение между Общински съвет – Гурково, представляван от Председателя на ОбС – Гурково - дарител и Община Гурково, представлявана от Кмета на Община Гурково – дарен. Страните се споразумяха за следното: Предмет на договора Дарителят отстъпва безвъзмездно и веднага на дарения сумата от 900 / деветстотин/ лева за Културен календар на Община Гурково за 2022 г.;

2. На 23.11.2022 г. общинските съветници от ОбС – Гурково дариха 800 /осемстотин/ лева в помощ на Снежана Урумова, млада майка на 5 годишно момиченце, която спешно се нуждае от лечение. За дарението бе изготвен протокол.

3. На 01.12.2022 г. общинските съветници предоставиха сума от 700 /седемстотин / лева, като част от дарение връчено на председателя на църковното настоятелство при храм „Св.Димитър“ гр. Гурково – свещеноиконом Цветан Димитров, за закупуване на камбана на храма. За дарението бе получена благодарствена грамота от църковното настоятелство.

Председателят на ОбС - Гурково провеждаше срещи с граждани и представители на институции в гр. Гурково, с. Паничерево и с. Конаре и активно подкрепяше работата на Общинска администрация – Гурково.

Председател на ОбС - Гурково взе участие в:

* **XXXV- то Общо събрание на НСОРБ** и съпътстващи форуми**,**  които се

проведоха през **м.юни 2022 г. в гр. София**;

* ХV -та Национална конференция по транспортна инфраструктура с

международно участие през м. октомври 2022 г. в гр. Несебър;

* Годишна среща на местните власти през м. октомври 2022 г. в к.к. Албена;
* LVIII -та Асамблея на Асоциацията на еколозите от Общините в България

през м. декември 2022 г. в к.к. Св.Св. Константин и Елена;

* обучителен семинар на НАПОС - РБ през м. декември 2022 г. в с.Арбанаси,

обл. Велико Търново;

* присъствени и онлайн заседания в качеството си на заместник –

титуляр на п**редставителите на местната власт от Област Стара Загора в** Регионалния съвет за развитие на Югоизточен район за планиране**, определен с**ъгласно Заповед РД-02-36-1748/11.12.2020 г. на Министъра на регионалното развитие и благоустройството.

**Уважаеми общински съветници,**

**Уважаеми господин Кмет,**

**Уважаема госпожо Заместник - кмет,**

**Госпожи и господа,**

В заключение може да се каже, че Общински съвет - Гурково е бил последователен в целите и намеренията си да разреши въпросите и проблемите на Общината и на нейните жители съвместно с Кмета и Заместник - кмета на Общината, кметовете на кметства Паничерево и Конаре, кметските наместници на населените места, общинските служители, ръководителите на държавни органи и институции, на политическите партии в общината, на синдикалните и гражданските сдружения и организации, на представителите на бизнеса и гражданите.

 Защото в думата Община се крие коренът на общото начало, на обединението в името на смисъла да живеем заедно, тук, сега и в бъдеще.

БЛАГОДАРЯ НА ВСИЧКИ ЗА ПОДКРЕПАТА И СЪДЕЙСТВИЕТО!

БЪДЕТЕ ЗДРАВИ!

 **ГОЧО ГОЧЕВ: /п/**

 **ПРЕДСЕДАТЕЛ НА ОБЩИНСКИ СЪВЕТ - ГУРКОВО**

17.01.2023 г.

гр. Гурково